मौजूदा समय में पोस्टल डिपार्टमैंट सरकारी और अर्ध-सरकारी कर्मचारियों को सबसे पुराने लाइफ इंश्योरैंस में से एक ‘पोस्टल लाइफ इंश्योरैंस’ (पी.एल.आई.) उपलब्ध करा रहा है, जिसकी शुरूआत 1884 में हुई थी। इसके बाद मार्च 1995 में ग्रामीण इलाकों में रहने वाले कमजोर वर्ग के लिए ‘रूरल पोस्टल लाइफ इंश्योरैंस (आर.पी.एल.आई.)’ स्कीम की शुरूआत की गई। 31 मार्च 2017 तक देश में 46.8 लाख लोगों के पास पी.एल.आई. और 146.8 लाख लोगों के पास आर.पी.एल.आई. पॉलिसी थी। सिन्हा ने इस साल पी.एल.आई. को प्रोफैशनल्स के लिए भी खोलने की घोषणा की थी।